BEM โบรกแนะซื้อเป้า 10.80 บ. รับผู้ใช้บริการเดือน ก.พ. โต 98%
BEM โบรกแนะซื้อเป้า 10.80 บาท รับผู้ใช้บริการเดือน ก.พ. โต 98% จับตากำไรปี 66 นิวไฮแตะ 3.7 พันล้านบาท
BEM โบรกแนะซื้อเป้า 10.80 บาท รับผู้ใช้บริการเดือน ก.พ. โต 98% จับตากำไรปี 66 นิวไฮแตะ 3.7 พันล้านบาท
13 มี.ค. 2566

บล.ดาโอ ระบุในบทวิเคราะห์วันนี้ (13มี.ค.66) ว่า บริษัท ทางด่วนและรถไฟฟ้ากรุงเทพ จำกัด (มหาชน)  หรือ BEM ตัวเลขเดือน ก.พ. โตดีต่อเนื่องตามคาด BEM รายงานจำนวนผู้โดยสารรถไฟฟ้าเดือน ก.พ. 66 อยู่ที่ 3.95 แสนเที่ยว/วัน โต 98% เทียบช่วงเดียวกันของปีก่อน และโต 6% เทียบเดือนก่อนหน้า โดยตัวเลขเฉลี่ย 2 เดือนที่ผ่านมา อยู่ที่ 3.8 แสนเที่ยว/วัน โต 106% เทียบช่วงเดียวกันของปีก่อน
ขณะที่ผู้ใช้ทางด่วนอยู่ที่ 1.13 ล้านเที่ยว/วัน โต 15% เทียบช่วงเดียวกันของปีก่อน, โต 2% เทียบเดือนก่อนหน้า และตัวเลขเฉลี่ย 2 เดือนปี 66 อยู่ที่ 1.12 ล้านเที่ยว/วัน โต 17% เทียบช่วงเดียวกันของปีก่อน
โดยมองเป็นบวกจากตัวเลขผู้ใช้บริการเดือน ก.พ. ฟื้นตัวดีต่อเนื่องตามคาด โดยผู้โดยสารรถไฟฟ้าฟื้นตัวคิดเป็นสัดส่วนสูงถึง 96% และผู้ใช้ทางด่วนราว 90% แล้วเมื่อเทียบกับปริมาณก่อน COVID-19 สำหรับเดือน มี.ค.คาดการณ์ผู้ใช้บริการมีโอกาสปรับตัวลงเล็กน้อย เทียบเดือนก่อนหน้า ตามปัจจัยฤดูกาลจากการเข้าสู่ช่วงปิดเทอม แต่คาดจะได้ปัจจัยหนุนจากการฟื้นตัวของนักท่องเที่ยวมาช่วยชดเชยบางส่วน
ทั้งนี้ตัวเลขผู้โดยสารรถไฟฟ้าช่วงวันทำงานเดือน มี.ค. เฉลี่ยอยู่ที่ราว 4.3 แสนเที่ยว/วัน ลดลงเล็กน้อยจากเดือนก.พ. ที่ 4.4 แสนเที่ยว/วัน คงกำไรปกติปี 66 จะทำสถิติสูงสุดใหม่ที่ 3.7 พันล้านบาท โต 50% เทียบช่วงเดียวกันของปีก่อน จากการรับรู้ผลบวกเต็มที่จากการเปิดสายสีน้ำเงินเต็มวงและค่าเสื่อมทางด่วน sector A, B, C ที่รับรู้หมดในไตรมาส 1/63 ทำให้มองว่าแนวโน้มกำไรปกติปี 66 จะสามารถทำสถิติสูงมากกว่าก่อนปี COVID-19 ได้
สำหรับไตรมาส 1/66 ประเมินผลการดำเนินงานจะขยายตัวสูง เทียบช่วงเดียวกันของปีก่อน,เทียบไตรมาสก่อนหน้าตามการฟื้นตัวของภาคท่องเที่ยวและค่าใช้จ่ายอ่อนตัวตามฤดูกาลคงคำแนะนำ “ซื้อ” และราคาเป้าหมาย 10.80 บาท
โดยการลงนามสัญญาสายสีส้มที่อาจล่าช้าจากประเด็นฟ้องร้อง แต่ปัจจัยดังกล่าวไม่กระทบประมาณการ ขณะที่เราประเมินแนวโน้มกำไรปกติปี 66 จะทำสถิติสูงสุดใหม่ นอกจากนี้ ยังมี catalysts เพิ่มเติมจาก 1) ภาคท่องเที่ยวมีโอกาสฟื้นเร็วกว่าคาดสูงจากการกลับมาของนักท่องเที่ยวจีน และ 2.ความคืบหน้าโครงการ Double Deck และสัญญา O&amp;M สายสีม่วงใต้ในปี 66